PACE ตั้งบ.ร่วมทุนลุยธุรกิจบริการด้านอาหาร-จัดจำหน่ายค้าปลีกในญี่ปุ่น
PACE ตั้งบริษัทร่วมทุนลุยธุรกิจบริการด้านอาหารและการจัดจำหน่ายค้าปลีก กับพันธมิตรญี่ปุ่น ทุนจดทะเบียนประมาณ 10,000,000 เยน
8 ม.ค. 2559

นายสรพจน์ เตชะไกรศรี ประธานเจ้าหน้าที่บริหาร บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE เปิดเผยว่า ที่ประชุมคณะกรรมการบริษัทประชุมเมื่อวันที่ 7 มกราคม 2559 มีมติอนุมัติให้จัดตั้งบริษัทย่อยและบริษัทร่วมทุน ชื่อบริษัท เพซ แมเนจเมนท์ จำกัด จัดตั้งภายในเดือนมิถุนายน 2559 ในประเทศไทย เพื่อดำเนินประเภทธุรกิจบริหารงานอสังหาริมทรัพย์ บริหารงานนิติบุคคลหมู่บ้านจัดสรร นิติบุคคลอาคารชุด ทุนจดทะเบียนและทุนชำระแล้ว 1,000,000 บาท ประกอบด้วย 10,000 หุ้น มูลค่าหุ้นละ 100 บาท
อีกทั้ง อนุมัติให้จัดตั้งบริษัท ดีน แอนด์ เดลูก้า คาเฟ่ เจแปน จำกัด (Dean &amp; DeLuca Café Japan Co.,Ltd) จัดตั้งภายในเดือนเมษายน 2559 ประเทศที่ตั้งบริษัทญี่ปุ่น เพื่อดำเนินประเภทธุรกิจ บริการด้านอาหารและการจัดจำหน่ายค้าปลีก ทุนจดทะเบียนประมาณ 10,000,000 เยน
โดยมีที่มาของเงินทุน จ่ายค่าตอบแทนเป็นใบอนุญาตในการประกอบธุรกิจตลอดชีพในรูปแบบ MarketFormat ในประเทศญี่ปุ่น (Proceed from perpetual license of Japan marketformat)
ทั้งนี้ สัดส่วนการถือหุ้น 1. บริษัท เพซ ดีเวลลอปเมนท์ คอร์ปอเรชั่น จากัด (มหาชน) หรือบริษัทย่อย ถือหุ้นจำนวน 50%
2. บริษัท ดีน แอนด์ เดลูก้า เจแปน จากัด (Dean &amp; DeLuca Japan Co., Ltd)(ไม่ใช่บุคคลที่เกี่ยวโยงกัน) ถือหุ้นจำนวน 50%
 